Claudiu Keşeru (Ludogoreţ) a fost testat pozitiv la COVID-19.
Claudiu Keşeru are coronavirus. Atacantul român a reluat antrenamentele la Ludogoreţ. Şi un alt jucător al campioanei Bulgariei, Jorginho, a fost testat pozitiv.
Claudiu Keşeru a primit o veste proastă. Atacantul a revenit la antrenamentele lui Ludogoreţ şi a fost testat pozitiv la COVID-19. Anunţul a fost făcut de club pe site-ul oficial. Keşeru nu este singurul jucător din lotul campioanei Bulgariei care a luat virusul. Jorginho a fost şi el testat pozitiv. Ceilalţi jucători de la Ludogoreţ au avut rezultate negative. Keşeru a fost golgheterul bulgarilor în sezonul trecut, cu 12 reuşite. Echipa sa va juca în preliminariile Champions League, iar în turul al doilea i-ar putea fi adversară campioanei României, CFR Cluj.